**OBRAZAC ZA INDIVIDUALNI RAZVOJNO-OBRAZOVNI PROGRAM (IROP) - PVO**

Individualni razvojno-obrazovni program (u daljem tekstu IROP) je pisani dokument koji se izrađuje pojedinačno za svako dijete i sadrži njegove osobine, potrebe i ciljeve u oblastima razvoja. Fokus se stavlja na očuvane potencijale, realizuju ciljevi očekivani za oblast razvoja i ciljevi postavljeni planom rane intervencije (usluge rane intervencije se koordinirano, dosljedno nadovezuju, proširuju i produbljuju tokom predškolskog razvoja i učenja).

U zavisnosti od smetnji i teškoća u razvoju, individualnih sposobnosti i potreba koje dijete ima, IROP omogućava: kreiranje sredine za učenje i razvoj, modifikovanje iprilagođavanje aktivnosti u okviru oblasti razvoja (mijenjanje metodike, pristupa, tehnika, korišćenje specijalizovane didaktike). Njime se utvrđuje način podrške, prilagođavanje vaspitno-obrazovnog procesa, ispunjenje individualnih potreba i potencijala đeteta.

Za pripremu, primjenu, praćenje i prilagođavanje programa obrazuje se tim koji čine: vaspitači, stručni saradnici, uz učešće roditelja/staratelja.

*Uprava ustanove*formira tim za izradu i praćenje IROP-a, vodi računa o ispunjenju preporuka koje komisije upućuju i one dobijene kao dio mjera rane intervencije. Takođe, obezbjeđuje, kada je dostupna u zajednici, saradnju kroz program dodatne stručne podrške.

*Vaspitači* učestvuju u izradi i sprovode IROP kroz redovne vaspitno-obrazovne, vršnjačke i kompleksne tipove aktivnosti. Analiziraju, individualizuju i prilagođavaju ciljeve za osnovna područja aktivnosti, ali i za specifične aktivnosti. Pripremaju individualizovani radni materijal, prate trenutni nivo postignuća i razvojni status đeteta, daju instrukcije i materijal za rad asistentu, u zajednici vršnjaka dalje dijete vode ka praktičnim vještinama sugerisanim u programu rane intervencije.

*Stručna služba (pedagog/škinja, psiholog/škinja, defektolog/škinja)* učestvuje u izradi IROP-a, na osnovu instrukcija koje su procijenjene kao potrebne stručnjaka tokom programa rane intervencije, sugerišu načine, metode, pristupe, postupke, tehnike za individualizaciju i prilagođavanje ciljeva u područjima aktivnosti. Sprovodi podršku i prati đetetova razvojna postignuća. Savjetuje i po procjeni potreba tematski edukuje vaspitače i roditelje; pomaže u izradi vaspitno-obrazovnog materijala; određuje i prati rad asistenata i sl. Prati i primjenjuje u sopstvenom i radu u grupi preporuke iz programa rane intervencije ili plana rada kroz dodatnu stručnu podršku.

*Roditelji/staratelji* raspolažu znanjem i iskustvom koje je dragocjeno pri izradi djelotvornog programa rada u školi. Roditelji/staratelji treba da ukažu na načine komuniciranja i upravljanja đetetovim ponašanjem tokom boravka u predškolskoj ustanovi.

Kao podrška pri izradi i realizaciji IROP-a na Školskom portalu, stranici Inkluzivno obrazovanje, dostupni su brojni materijali, publikacije, ideje, primjeri dobre prakse (npr. vrste, načini, prilagođavanja, moguća sredstava i sl.).

**Obrazac za IROP**

|  |  |  |
| --- | --- | --- |
| 1. **Opšti podaci o đetetu** | Ime i prezime, uzrast |  |
| Smetnja/teškoća u razvoju đeteta i ključne preporuke komisije i programa rane intervencije |  |
| Vaspitno-obrazovna ustanova/jedinica, grupa, vaspitač/ica |  |
| Period realizacije |  |
| Roditelji/staratelji |  |
| 1. **Opis funkcionisanja i potreba đeteta** - Vaspitno-obrazovne karakteristike, mogućnosti, postignuća | Saznajne sposobnosti (pamćenje, mišljenje i učenje) |  |
| Komunikacija |  |
| Interakcija, socijalizacija, igra |  |
| Razvoj govora i jezika |  |
| Razvoj motoričkih sposobnosti |  |
| Grafo-motorika |  |
| Upravljanje ponašanjem, emocijama |  |
| Briga o sebi |  |
| Pomagala, prilagođavanje (Tehničko-tehnološki i elektronski uređaji, AAC, AT, aplikacije, medicinsko-protektivne sprave i pomagala, oprema, namještaj, oznake, vizuelni, grafički, reljefni simboli, didaktička sredstva...). |  |
| 1. **Instrukcije za rad u JPU** na osnovu prepoznatih potreba đeteta za dalji rad i podršku u vrtiću i grupi | Definisanje razvojne oblasti za rad u JPU | |
|  | |
| Cilj za oblast razvoja u kojoj je đetetu potrebna podrška određen na osnovu procjene trenutnog funkcionisanja i potreba đeteta (usaglašavajući se sa preporukama iz programa rane intervencije ili plana rada kroz dodatnu stručnu podršku) | |
|  | |
| Područja aktivnosti kroz koja će se cilj realizovati | |
|  | |
| Konkretizacija praktičnih aktivnosti u grupi, s dinamikom sprovođenja (zaduženi vaspitač, opis uloga i zaduženja) | |
|  | |
| Prijedlog aktivnosti, postupaka za individualni rad s đetetom u JPU, s dinamikom sprovođenja (zaduženi saradnik, opis uloga i zaduženja[[1]](#footnote-1)) | |
|  | |
| Prijedlog aktivnosti, prilagođavanja, izrada i primjena materijala, tehničko-tehnoloških i elektronskih uređaja, AAC, AT, aplikacije (npr. C-board), za aktivnosti u grupi | |
|  | |
| Definisanje uloge asistenta ukoliko je potrebna ova vrsta podrške | |
|  | |
| Način i postupci kojima će se sprovesti praćenje, provjera i vrednovanje postignuća | |
|  | |
| *Datum, potpisi članova tima za izradu i primjenu IROP-a* |  | |

1. Pedagog/škinja, psiholog/škinja, defektolog/škinja(školski, resursnog centra, član mobilnog tima) [↑](#footnote-ref-1)